[{"text_idx": "#000000", "text": "Kogemustega DJ pulma, firmapeole, erapeole, o\u0308o\u0308klubisse."}, {"text_idx": "#000001", "text": "DJ sinu su\u0308ndmusele ja peoleTeenusedHelitehnika ja valgustehnika erapeoleDJ Koolitus / WorkshopDJ pulma ja pulmamuusikaMuusikaKliendidMinustArtiklidDJ Tellimine & InfoRaider"}, {"text_idx": "#000002", "text": "Helitehnika ja valgustehnika erapeoleDJ Koolitus / WorkshopDJ pulma ja pulmamuusikaMuusika"}, {"text_idx": "#000003", "text": "Kuna ja kas tellida pulma diskor?"}, {"text_idx": "#000004", "text": "Oled korraldamas enda pulma ja kahtled, kas tellida pulma DJ? Selgitan siinkohal diskori vajalikkusest pulmapeol."}, {"text_idx": "#000005", "text": "Pulmad ja pulmapeod on u\u0308hed ko\u0303ige ta\u0308htsamad ja erilisemad su\u0308ndmused meie eluteel. Pulmade planeerimine ja korraldamine vo\u0303tab aega kuid, mo\u0303ningal juhul ka lausa aastaid. Misto\u0303ttu tahame ju ko\u0303ik, et meie pulmapidu ja pulmapa\u0308ev ja\u0308a\u0308ks nii meile kui ka meie ku\u0308lalistele ha\u0308sti meelde."}, {"text_idx": "#000006", "text": "Pulmapidu on u\u0308ritus, kus on kombineeritud kahe inimese abielu ta\u0308histamine, so\u0303pradega ajaveetmine, so\u0303pruse ta\u0308histamine ja u\u0308leu\u0308ldine kvaliteetaja veetmine. Meelelahutusprogramm vo\u0303iks seeto\u0303ttu olla pulmas la\u0308bi mo\u0303eldud ja sisaldada ka tantsulisemat poolt. Tantsulise ja muusikalise poole teeb tihti pulmas a\u0308ra mo\u0303ni ansambel vo\u0303i DJ. Vo\u0303i siis mo\u0303lemad."}, {"text_idx": "#000008", "text": "Kui tellite enda pulma esinema ainult ansambli, siis peate arvestama sellega, et teie pulma muusikaline programm ja\u0308a\u0308b suhteliselt lu\u0308hikeseks. Ba\u0308ndid ma\u0308ngivad enamasti kolm kuni neli pooletunnist vo\u0303i 45-minutilist setti. Ja lahkuvad tavaliselt pisut peale su\u0308dao\u0308o\u0308d. Paraku ba\u0308ndi valimine pulma vo\u0303ib osutuda keerukaks ja alati ei pruugi ba\u0308ndi poolt ma\u0308ngitav muusika ko\u0303igi peoliikmete muusikamaitsega u\u0308htida. Ba\u0308ndid ei vo\u0303ta tavaliselt vastu ka soovilugusid ja pruutpaari poolt no\u0303utava muusika ettevalmistamine ei pruugi tulla ko\u0303ne alla vo\u0303i maksab kopsaka lisasumma."}, {"text_idx": "#000009", "text": "Ba\u0308ndid alustavad tavaliselt varakult koos noorpaari avatantsuga, kella 20.00 vo\u0303i 21.00 vahel o\u0303htul. See aeg on veel selline, mil rahvas ei pruugi olla veel peohoos ja ba\u0308ndi esimese kahe seti ajal na\u0308eb tihti tu\u0308hja vo\u0303i pooltu\u0308hja tantsupo\u0303randat (oleneb muidugi ba\u0308ndist ka)."}, {"text_idx": "#000010", "text": "Minu kogemuste po\u0303hjal on ko\u0303ige parem lahendus ta\u0308na pulmas ba\u0308nd ja DJ korraga. See maksab ku\u0308ll natuke rohkem (mitte ma\u0308rkimisva\u0308a\u0308rselt vo\u0303rreldes ko\u0303ikide muude kuludega) kui ainult ba\u0308nd vo\u0303i ainult diskor aga selleks on ka va\u0308ga head po\u0303hjused. Nimelt vajab terve pulmapidu pidevat helindamist ja meeleolule vastava muusika valimist. Ba\u0308nd seda paraku teha ei saa ja siinkohal ongi ideaalne abimees teie pulmas diskor. Diskor valmistab teie soovide kohaselt muusika antud pulmapeoks ette ja ma\u0308ngib muusikat o\u0303igel ajal ja o\u0303igetel momentidel. Diskor hoiab terve o\u0303htu teie u\u0308ritusel silma peal ja ei lase tekkida piinlikel ja igavatel vaiksetel momentidel ja ma\u0308ngib alati nn. \u201caukudes\u201d muusikat."}, {"text_idx": "#000011", "text": "Olen ise korduvalt ma\u0308nginud ka avatantsu kui ka teisi su\u0308mboolse ta\u0308htsusega tantsu- ja taustalugusid, kuna ba\u0308ndi repertuaaris neid lugusid lihtsalt pole."}, {"text_idx": "#000012", "text": "DJ aitab u\u0308ritust la\u0308bi viia"}, {"text_idx": "#000013", "text": "Kogenud diskor ma\u0308ngib ka peotuju u\u0308leval hoidvaid vahepalasid mis peoseltskonnas tantsimise tuju ja elavat meeleolu tekitavad."}, {"text_idx": "#000014", "text": "DJ abistab ka pulmaisa vo\u0303i o\u0303htujuhti. Nimelt pulmaisad vajavad tihti abika\u0308tt u\u0308rituse helindamisel ja ma\u0308ngude korraldamisel. Ka selle to\u0308o\u0308ga saab vabalt hakkama diskor. Mina na\u0308iteks tegelen tihti u\u0308ritusel kogu audio-visuaalse poole assisteerimisega (alustades tehnika u\u0308les-maha panekust kuni vahe \u201cko\u0303llide\u201d ma\u0308ngimiseni)."}, {"text_idx": "#000015", "text": "Lisaks ma\u0308ngib diskor ka meeleolule vastavat muusikat ba\u0308ndi pauside ajal. Ning lo\u0303puks ko\u0303ige ta\u0308htsam \u2013 pa\u0308rast ba\u0308ndi esinemist vo\u0303tab diskor peo juhtimise u\u0308le. Peale ba\u0308ndi esinemist on pulmapeo \u201cametlik programm\u201d la\u0308bi. U\u0308ldiselt ja\u0308a\u0308b see aeg kella 00 ja 01.00 vahele, mis on aga paraku aeg mil keskmine eestlane alles hakkab \u201cka\u0308ima minema\u201d. Olen na\u0308inud pulmi, kus diskorit pole ja pidu lo\u0303peb a\u0308ra \u201cliiga a\u0308kki\u201d, misto\u0303ttu vo\u0303ib see tekitada vast abiellunutes ja ka pulmaku\u0308lalistes endis pettumustunde, et pidu oleks vo\u0303inud ja saanud veelgi meeldeja\u0308a\u0308vamalt teha."}, {"text_idx": "#000017", "text": "Ka ei pruugi alati o\u0303nnestuda ba\u0308ndi valik. Olen na\u0308inud pidusid, kus ba\u0308nd on kvaliteetne ja teeb head to\u0308o\u0308d aga lihtsalt peoseltskonnale nende muusika kuidagi ei istu. Vo\u0303i o\u0303nnestus tellida ba\u0308nd, kes ma\u0308ngis \u201cliigselt su\u0308lti\u201d aga seltskond eeldas midagi unikaalsemat. Siinkohal ja\u0308llegi saab pidu pa\u0308a\u0308sta DJ."}, {"text_idx": "#000018", "text": "Kogemused on na\u0308idanud, et tavaliselt on rahvas va\u0308ga tugevas peomeeleolus veel paar tundi pa\u0308rast ansambli lahkumist. Mo\u0303nikord lausa kauemgi. Kuna tegemist on elu u\u0308he ta\u0308htsama ja meeldeja\u0308a\u0308vama peoga, siis miks mitte vo\u0303ttagi sellest viimast ja tantsida seni kuni vo\u0303hm korralikult va\u0308ljas? Disko puudumisel vo\u0303ib pool seltskonnast veel niisama viina vo\u0303tma ja\u0308a\u0308da ja paraku pulma meeldeja\u0308a\u0308vaimaks osaks vo\u0303ib hoopis saada ja\u0308rgmise pa\u0308eva karm pohmell \ud83d\ude42"}, {"text_idx": "#000019", "text": "Pulmapidu teeb meelelukaks ka ma\u0308ngude ja o\u0303htuso\u0308o\u0308gi ajal ma\u0308ngiv muusika."}, {"text_idx": "#000020", "text": "Kui tellite pulma ainult DJ, peate arvestama, et diskor ei ole nagu ba\u0308nd kes pakub samasugust etteastet (oleneb ja\u0308llegi diskorist ka). Sellisel juhul tuleb va\u0308lja mo\u0303elda piisavalt huvitav programm ma\u0308ngude ja muude toimingutega ja olemisega, mis o\u0303htu kuni kella 22-23ni vo\u0303i su\u0308dao\u0308o\u0308ni lo\u0303busalt a\u0308ra sisustab, et siis ja\u0308tkata korraliku tantsumaratoniga hommikuni. Ainult diskori kutsumine pulma ei ole ka ko\u0303ige halvem idee kui kogu u\u0308ritus on ha\u0308sti la\u0308bi mo\u0303eldud."}, {"text_idx": "#000021", "text": "Diskoriga la\u0308bira\u0308a\u0308kimisi pidades tuleb seda ka kindlasti mainida ja istuda koos maha ja mo\u0303elda natuke programmi peale u\u0308heskoos, et DJ teaks paremini muusikat ette valmistada."}, {"text_idx": "#000022", "text": "Nii DJ kui ba\u0308ndi valikud vo\u0303iksid olla hoolikad. Loe kuidas leida enda u\u0308ritusele sobiv DJ."}, {"text_idx": "#000023", "text": "Kui kahtled, kas kutsuda pulma DJ, kutsu kindlasti! Kogenud diskor silub va\u0308hemalt disko ja taustamuusikaga a\u0308ra palju puuduja\u0308a\u0308ke, mis vo\u0303isid esineda kas ba\u0308ndi esinemises vo\u0303i o\u0303htu programmis. DJ muusikakogu on rikkalikum ja sisaldab midagi ko\u0303igile. Ta on nagu \u201chaldjas tagaplaanil\u201d kes aitab ko\u0303ik pisidetailid paigas hoida ja hiljem veel piduliste tantsumeele rahuldab, tagades parema kogemuse pulmapeost ko\u0303igile. Kogenud diskor tunnetab a\u0308ra rahva ja valib neile o\u0303ige muusika, oskab vahele ma\u0308ngida soovilood ja niimoodi saab pulmapidu ilusa koosolemise ja a\u0308ratundmisro\u0303o\u0303muga meeldeja\u0308a\u0308va finis\u030ci ja abielu meeleolukama alguse."}, {"text_idx": "#000024", "text": "Loe ka la\u0308hemalt siit, millega DJ pulmas suureks abiks vo\u0303ib olla."}, {"text_idx": "#000025", "text": "View all posts by Sigmar"}]